Na temelju članka 47. Statuta Općine Koprivnički Bregi («Službeni glasnik Koprivničko-križevačke županije» broj 6/13, 3/18, 6/20, 5/21. i 8/21. – pročišćeni tekst) i članka 4. Pravilnika o stipendiranju studenata s područja Općine Koprivnički Bregi KLASA: 604-01/16-01/01, URBROJ: 2137/08-16-1 od 10. ožujka 2016. i KLASA: 604-01/22-01/01, URBROJ: 2137-8-22-1 od 21. prosinca 2022., općinski načelnik Općine Koprivnički Bregi 18. listopada 2023. godine raspisuje
JAVNI NATJEČAJ
za dodjelu stipendija studentima s područja
Općine Koprivnički Bregi u akademskoj godini 2023./2024.
I.

Stipendije studentima s područja Općine Koprivnički Bregi u akademskoj godini 2023./2024. odobravat će se iz sredstava Proračuna Općine Koprivnički Bregi.
II.

Ugovor o stipendiranju zaključit će se sa redovnim studentima sveučilišnog ili stručnog studija svih godina s područja Općine Koprivnički Bregi. 
III.


Na temelju provedenog natječaja, Povjerenstvo sastavljeno od tri člana utvrđuje Listu reda prvenstva za  dodjelu stipendija studentima s područja Općine Koprivnički Bregi,  na temelju koje općinski načelnik donosi Odluku o dodjeli studentskih stipendija. Stipendija će se dodijeliti za 15 (petnaest) studenata u iznosu 100,00 eura mjesečno.
IV.

Lista reda prvenstva utvrđuje se na temelju sljedećih kriterija:

· godina studija,

· uspjeh u prethodnom obrazovanju,

· socijalni status.

V.

Za sudjelovanje u natječaju potrebno je priložiti sljedeću dokumentaciju:

1. Ispunjen i potpisan obrazac prijave na natječaj (obrazac se može skinuti sa web stanice Općine: www.koprivnicki-bregi.hr ili dići u službenim prostorijama Općine Koprivnički Bregi, Kralja Tomislava 2, Koprivnički Bregi,
2. Potvrdu o upisu na sveučilišni ili stručni studij s naznakom smjera i studijske grupe iz koje je vidljiva godina studija u koju je student upisan akademske godine u kojoj podnosi prijavu,

3. a) studenti koji upisuju prvu godinu studija: 
-  presliku svjedodžbe završnog razreda srednje škole i završnog ispita, 
-  presliku svjedodžbe o državnoj maturi,

 - presliku potvrde o položenim ispitima državne mature – obvezni i izborni dio,

4. b) ostali studenti: prijepis ocjena iz prethodne akademske godine,

5. presliku obje strane osobne iskaznice studenta, odnosno uvjerenje o prebivalištu PU Koprivničko-križevačke ukoliko podaci o trajanju prebivališta nisu vidljivi iz osobne iskaznice,
6. potvrdu o ukupnim mjesečnim primanjima članova domaćinstva za prethodnih 6 mjeseci,

7. izjavu o broju članova domaćinstva (može se skinuti sa web stranice Općine)
8. potvrdu Općine Koprivnički Bregi o plaćenim svim dospjelim obvezama prema Općini od strane svih članova domaćinstva u kojem student živi,

9. Dokaze o statusu iz članka 10. Pravilnika o stipendiranju studenata s područja Općine Koprivnički Bregi:
a) Potvrdu nadležnog tijela da u obitelji ima članova (brat i sestra) koji su redovni studenti ili učenici na kojoj mora biti naznačeno mjesto školovanja,

b) Potvrdu nadležnog tijela da u obitelji ima  članova (brat ili sestra) koji su predškolske dobi (potvrda dječjeg vrtića, a ako ne ide u vrtić, preslika izvoda iz matice rođenih),
c) Potvrdu nadležnog tijela da se netko od roditelja prijavljuje na Zavod za zapošljavanje,
d) Potvrdu nadležnog tijela da je tražitelj stipendije ili njegov roditelj korisnik zajamčene minimalne naknade,

10. izjavu da tražitelj stipendije ne prima stipendiju iz drugog izvora (može se skinuti sa web stranice Općine)
VI.

Prijave na natječaj primaju se do 6. studenoga 2023. godine.

Prijave na natječaj dostavljaju se u zatvorenoj koverti, osobno ili poštom preporučeno na adresu: Općina Koprivnički Bregi, Kralja Tomislava 2, 48324 Koprivnički Bregi.

Nepravovremene i nepotpune prijave neće se razmatrati. 


Lista reda prvenstva i Odluka o dodjeli studentskih stipendija objavit će se na web stranici Općine Koprivnički Bregi: www.koprivnicki-bregi.hr najkasnije do 16. studenoga 2023. godine.

VII.

Prije sklapanja ugovora o stipendiji, student je dužan dostaviti bjanko zadužnicu na ime jednog ili oba zaposlena roditelja – na iznos do 2.000,00 eura, ovjerenu kod javnog bilježnika u svrhu osiguranja vraćanja stipendije (za slučaj da ne ispuni uvjete za oslobađanje obveze vraćanja primljenog iznosa stipendije).
KLASA: 604-01/23-01/01
URBROJ: 2137-8-23-3
Koprivnički Bregi, 18. listopada 2023.

